6 Ke mabaka afe a mangwe a a dirang gore Modimo a tseye go le botlhokwa gore re kopane mmogo ka metlha? Dipokano tsa rona le dikopano tse dikgolo le tse dinnye di re thusa gore re nne le bopelokgale jwa go bua le batho ba ba ganetsang le ba ba sa kgatlhegeng mo mafelong a re rerang mo go one. (Dit. 4:23, 31) Dipuo tse di theilweng mo Dikwalong di a re nonotsha e bile di dira gore re nne re nitame mo tumelong. (Dit. 15:32; Bar. 1:11, 12) Re bona boitumelo jwa mmatota mmogo le “tidimalo go tswa mo malatsing a masetlapelo,” ka ntlha ya thuto le go kgothadiwa ke ba bangwe fa re kopane mmogo mo kobamelong ya rona. (Pes. 94:12, 13) Komiti e e Rutang ya Setlhopha se se Laolang e okamela dithulaganyo tsotlhe tse di dirwang go ruta batho ba ga Jehofa mo lefatsheng lotlhe. Eleruri re leboga dithulaganyo tse di dirwang gore re itumelele thuto e e molemo kwa dipokanong tsa rona beke le beke mo ngwageng otlhe!